Hugh Laurie

James Hugh Calum Laurie (sündinud 11. juunil 1959 Oxfordis) on inglise filminäitleja, koomik, stsenarist ja muusik.

Neljast lapsest noorimana on tal kuus aastat vanem vend ja kaks õde. Ta ema Patricia suri, kui Laurie oli 29-aastane. Tema isa Ran Laurie oli arst, kes võitis 1948. aasta Londoni olümpiamängudel kuldmedali roolijata kahepaadil.

Ka Hugh oli koolis ja ülikoolis sõudja. Ta kuulub ka ühte maailma vanimasse sõudeklubisse Leander Club. 1977. aastal tuli ta Suurbritannia noortemeistriks roolijaga kahepaadil ja osales juunioride maailmameistrivõistlustel. 1980 osales ta Cambridge'i ja Oxfordi vahelisel sõudevõistlusel Cambridge'i paatkonnas (Oxford võitis).

Euroopas on Hugh Laurie tuntud eeskätt mitme tegelaskuju mängijana telesarjas "Blackadder", kus peaosa mängis Rowan Atkinson, ja Woosteri osatäitmisega telesarjas "Jeeves ja Wooster". Koos Stephen Fryga komöödiaduos Fry ja Laurie kirjutas ja näitles ta sketšisarjas "Tükike Fry'd & Lauriet". Rahvusvaheliselt tuntuks sai ta dr. Gregory House'i osatäitjana USA telesarjas "Dr. House". Selles rollis rääkis ta USA aktsendiga, sest sinna sooviti palgata ameeriklast. Sarja teleprodutsent Bryan Singer oli üllatunud, kui sai teada, et Laurie ei olegi ameeriklane, vaid inglane.

Ühegi teise osa eest ei ole ta olnud filmiauhindadele nomineeritud, kuid osa eest "Dr. House'is" on ta selle au pälvinud palju kordi. Emmy nominent on ta olnud 2005 ja 2007–2010 (ei võitnud), Kuldgloobuse nominent 2005–2010 (võitis 2006 ja 2007), Ekraaninäitlejate Gildi auhinna nominent 2006–2010 (võitis 2007 ja 2009), televisioonikriitikute assotsiatsiooni auhinna nominent 2005–2007 (võitis 2005 ja 2006).

Laurie oskab mängida klaverit, kitarri, trumme, akordioni ja saksofoni. Muusikaannet on ta ka mitmes filmis ja sarjas demonstreerinud. Ta on Los Angeleses tegutseva heategevusliku rokkansambli Band From TV laulusolist ja klahvpillimängija. Pärast seda, kui Meat Loaf esines ühes "Dr. House'i" osas külalisena, mängis Laurie ühel Meat Loafi albumil klaverit. 2010. aasta suvel teatati, et Laurie annab 2011. aasta sügisel välja koguni oma bluusialbumi ja on selleks sõlminud lepingu Warner Brothersiga.

2011. aastal valis ettevõte L'Oreal Hugh Laurie oma meestetoodete reklaaminäoks.Metroseksuaalide asemele on ilmunud retroseksuaalid?, elu24.ee, 09.08.2011.

 Filmid 
 Aasta  Pealkiri  Roll  Märkused1981  The Cellar Tapes  mitu tegelast  stsenarist1983Alfresco (sari)  mitu tegelast  stsenaristThe Crystal Cube  mitu tegelast, sh. Max Belhaven 1984  The Young Ones (sari)  lord Monty  1 osa1985Plenty  Michael Mrs. Capper's Birthday  Bobby Happy Families (TV sari)  Jim 1986  Blackadder II  Simon Partridge, Purunemiskindel Prints Ludwig 1987Filthy Rich & Catflap  N'Bend Blackadder the Third  George, Walesi prints 1988  Blackadder's Christmas Carol  prints George ja lord Pigmot (tulevikus) 1989–1995  A Bit of Fry and Laurie  mitu tegelast  ka stsenarist1989Blackadder Goes Forth  auväärne leitnant George Colhurst St. Barleigh Strapless  Colin The New Statesman  kelner 1990–1993  Jeeves ja Wooster  Bertie Wooster 1992  Peter's Friends  Roger Charleston 1993  All or Nothing at All  Leo Hopkins  TV1993–1995  The Legends of Treasure Island  squire Trelawney  hääl1995  Mõistus ja tunded (film) Palmer 1996Tracey Takes On...  Timothy Bugge  1. hooaeg101 dalmaatsia koera  Jasper 1997Spiceworld  Poirot The Borrowers  politseinik Steady Inetu pardipoeg  Tarquin  hääl1998Sõbrad  härrasmees lennukil  1 osaThe Bill  advokaat Harrap Mees raudses maskis  Pierre, kuninga nõunik Nõbu Bette  parun Hector Hulot 1999Blackadder: Edasi ja tagasi vikont George Bufton-Tufton / Georgius Hiireke nimega Stuart Little Fredrick Little 2000  Maybe Baby  Sam Bell 2001Chica de Río  Raymond Woods Life with Judy Garland: Me and My Shadows  Vincente Minnelli Discovering the Real World of Harry Potter  jutustaja  hääl2002Hiireke Stuart Little 2 Frederick Little Spioonid (seriaal) Jools Siviter 2003The Young Visiters  lord Bernard Clark Fortysomething  Paul Slippery Stuart Little: The Animated Series  Frederick Little  1 osa (hääl)2004Fire Engine Fred  Flight of the Phoenix  Ian 2005Valiant  jaoülem Gutsy  häälThe Big Empty  arst nr 5 Stuart Little 3: Looduse kutse Frederick Little  hääl2006, 2008  Saturday Night Live saatejuht, mitu tegelast  2 osa2008  Street Kings  kapten Biggs 2009 Monsters vs. Aliens  dr. Cockroach  hääl Monsters vs. Aliens: Mutant Pumpkins from Outer Space  dr. Cockroach  hääl2010 Perepea Gregory House/tema ise  hääl osas "Business Guy" Simpsonid  Roger  hääl osas "Treehouse of Horror XXI" Fry and Laurie Reunited  tema ise 2011 Hop  Mr. Bunny  hääl The Oranges  David Walling  Later... with Jools Holland  tema ise  esitas "You Don't Know My Mind" ja "Swanee River"
(mõlemad tema enda albumilt Let Them Talk) Arthur Christmas  Steve  hääl2004–2012  Dr House  Gregory House  osade Lockdown (6. hooaeg) ja "V-sõna" (8. hooaeg) režissöör 2012 Mister PipHugh Laurie Starring In ‘Mister Pip’ For Andrew Adamson  vaadatud 2012-06-05  Mr. Watts  võttejärgne tootmisjärk 2013  The Canterville Ghost  Surm  hääl

Viited

Välislingid



Kategooria:Suurbritannia näitlejad
Kategooria:Suurbritannia filminäitlejad
Kategooria:Sündinud 1959
Kategooria:Suurbritannia koomikud